**HOTĂRÂREA nr. 142/14.09.2021**

**privind instituirea unor măsuri pentru asigurarea rezilienței comunităților**

**la nivelul judeţului Dâmboviţa**

**Comitetul Județean pentru Situații de Urgență Dâmbovița,**

Luând în considerare:

Situația epidemiologică din județul Dâmbovița, generată de virusul SARS-CoV-2, respectiv tendința de aglomerare în locurile intens circulate și nerespectarea distanței între persoane, care a condus la creșterea numărului de cazuri, 211 cazuri confirmate în ultimele 7 zile, fiind un risc epidemiologic ridicat;

Având în vedere:

* Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic;
* Prevederile art. 5, alin (2), lit. d) din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare;
* În temeiul art. 1 din anexa 2 a HG nr. 932/2021, privind prelungirea stării de alertă pe teritoriul României începând cu data de 10 septembrie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;
* O.U.G. nr. 21/2004 privind Sistemul Naţional de Management al Situaţiilor de Urgenţă, cu modificările şi completările ulterioare;

În considerarea aprobării tacite a proiectului de hotărâre nr. 142, comunicat spre analiză și dezbatere Comitetului Județean pentru Situații de Urgență Dâmbovița la data de 14.09.2021,

În temeiul art. 10, alin. (3) dinRegulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004, adoptă prezenta

**HOTĂRÂRE:**

**Art.1.** (1) Începând cu data de 15.09.2021, se instituie **obligativitatea purtării măștii de protecție**, astfel încât să acopere nasul și gura, în spațiile publice deschise, cum ar fi piețe, târguri, oboare, bâlciuri, talciocuri, zone de așteptare (stații de autobuz, peroane, autogări) pentru toate persoanele care au împlinit vârsta de 5 ani.

(2) Începând cu data de 15.09.2021, se instituie **obligativitatea purtării măștii de protecție**, astfel încât să acopere nasul și gura, pe o rază de 50 de metri în exteriorul unităților de învățământ din județul Dâmbovița.

**Art.2.** Comitetele Locale pentru Situații de Urgență vor aduce la cunoștința publică măsurile dispuse prin prezenta hotărâre, prin orice mijloace de comunicare

(afișare în locuri vizibile, postare pe site-urile proprii, pagini de facebook etc).

**Art.3.** Efectivele Ministerului Afacerilor Interne din cadrul Inspectoratului de Poliție Județean Dâmbovița și Inspectoratului de Jandarmi Județean Dâmbovița vorurmări respectarea aplicării măsurii dispuse la art. 1, alin. (1) și (2) din prezenta hotărâre, la nivelul județului Dâmbovița;

**Art.4.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** (Secţiunea: Activităţi\_Situaţii de Urgenţă) şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, precum şi primarilor, în calitate de preşedinți ai Comitetelor Locale pentru Situaţii de Urgenţă.

**PREȘEDINTELE C.J.S.U. DÂMBOVIȚA**

**PREFECT,**

**DR. ING. AURELIAN POPA**